ai4bharat/Pralekha huggingface dataset:
குடியரசுத் துணைத் தலைவர் செயலகம்
மருத்துவ தொழிலில் மனிதவள பற்றாக்குறைப் பிரச்சனைக்கு அவசர தீர்வுகாண வேண்டியது அவசியம்- குடியரசு துணைத் தலைவர்
கிராமப்புறங்களில் தொலைமருத்துவ வசதிகளை உருவாக்க, தகவல் தொழில்நுட்பத்துறையில் இந்தியாவின் வலிமையை பயன்படுத்த குடியரசு துணைத்தலைவர் அழைப்பு
உங்களது நோயாளிகளுக்கு சிகிச்சை அளிக்கும்போது மனித நேயத்துடன் செயல்பட வேண்டும்- மருத்துவர்களுக்கு குடியரசு துணைத் தலைவர் அறிவுரை
சுகாதார சேவைகள் குறைந்த செலவில் எளிதில் கிடைக்கச் செய்யவேண்டுமென குடியரசு துணைத்தலைவர் வலியுறுத்தல்
முழுமையாக இயல்புநிலை திரும்பும்வரை கோவிட் சார்ந்த வழிகாட்டு நெறிமுறைகளை அனைவரும் பின்பற்ற குடியரசு துணைத் தலைவர் வேண்டுகோள்
‘பரபரப்புத் தலைவர்’ என்பதற்கு பதிலாக ‘பொறுப்புள்ள’ தலைவராக விரும்ப வேண்டும்- மாணவர்களுக்கு குடியரசு துணைத் தலைவர்
விஜயவாடாவிலுள்ள டாக்டர் பின்னமனேனி சித்தார்த்தா மருத்துவ கல்வி நிறுவணம் & ஆராய்ச்சி மையத்தில் ஆக்சிஜன் ஆலையைக் குடியரசுத் துணைத்தலைவர் தொடங்கி வைத்து, மாணவர்கள் மற்றும் ஆசிரியர்களுடன் கலந்துரையாடினார்.
மருத்துவத் தொழிலில் மனிதவளப் பற்றாக்குறை பிரச்சணைக்கு அவசரத்தீர்வு காணவேண்டியது அவசியம் என குடியரசு துணைத் தலைவர் திரு எம். வெங்கைய நாயுடு வலியுறுத்தியுள்ளார். நமது சுகாதார கட்டமைப்பை, தொடக்க நிலை, இரண்டாம் நிலை மற்றும் மூன்றாம் நிலைக்கு விரிவுபடுத்த வேண்டியதன் தேவையை கொவிட் 19 பெருந்தொற்று உணர்த்தியுள்ளதாக அவர் கூறியுள்ளார்.
விஜயவாடாவிலுள்ள சித்தார்த்தா மருத்துவக் கல்லூரியில் புதிய பிரிவுகள் மற்றும் அதி நவீன சாதனங்களை தொடங்கி வைத்து, மருத்துவ மாணவர்கள் மற்றும் ஆசிரியர்களுடன் கலந்துரையாடிய குடியரசு துணைத் தலைவர், உலக சுகாதார அமைப்பின் பரிந்துரைப்படி, 2024-க்குள் ஆயிரம் மக்களுக்கு ஒரு மருத்துவர் என்ற விகிதத்தை அடையும் திசையில் இந்தியா சென்றுகொண்டிருப்பது. மகிழ்ச்சியளிப்பதாக கூறினார். அடுத்த 5 அண்டுகளுக்குள் கிராமப்புறங்கள் முதல் தேசிய அளவில், சுகாதாரக் கட்டமைப்பை வலுப்படுத்தும் நோக்கில், பிரதமரின் ஆயுஷ்மான் பாரத் சுகாதார கட்டமைப்பு இயக்கத்தை தொடங்கியிருப்பதற்கும் அவர் பாராட்டு தெரிவித்தார்.
கடந்த சில ஆண்டுகளாக, மருத்துவத்தொழில் வணிகமயமாவது அதிகரித்து வருவது குறித்து கவலை தெரிவித்த அவர், இளம் மருத்துவ பட்டதாரிகள் நோயளிகளுக்கு சிகிச்சையளிக்கும் போது, மனித நேயத்துடன் நடந்துகொள்ள வேண்டுமென்றார். மருத்துவத்தொழில் புனிதமான தொழில்களில் ஒன்று என்பதால், உயர்ந்த நெறிமுறைகள் மற்றும் தார்மீகத் தரத்தை பின்பற்றவேண்டியது அவசியம் என்றும் அவர் குறிப்பிட்டார்.
கிராமப்புறங்களில் தொலைமருத்துவ சேவை வழங்குவது உள்ளிட்ட பல துறைகளில், அரசு-தனியார் பங்களிப்பை ஊக்குவிக்க வேண்டுமெனவும் திரு வெங்கையா நாயுடு கேட்டுக்கொண்டார்.
மேலும் விவரங்களுக்கு:
https://pib.gov.in/PressReleasePage.aspx?PRID=1768470
அறிவியல் மற்றும் தொழில்நுட்பத்துறை
திட்டம் உருவாகும் தருணத்திலிருந்தே புத்தொழில் நிறுவனங்களில் சம பங்குதாரராக செயல்படுவதற்கு தொழில்துறையினர் தயாராக இருக்க வேண்டும்: மத்திய அமைச்சர் டாக்டர் ஜிதேந்திர சிங்
திட்டம் உருவாகும் தருணத்திலிருந்தே புத்தொழில் நிறுவனங்களில் சம பங்குதாரராக செயல்படுவதற்கு தொழில்துறையினர் தயாராக இருக்க வேண்டும் என்று மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர்கள் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கேட்டுக் கொண்டுள்ளார். புத்தொழில் நிறுவனங்களை வாழ்வாதாரத்துடன் இணைத்து நீண்ட காலத்திற்கு நிலை நிறுத்துவதற்கு மட்டுமல்லாமல், சமகால உலகளாவிய அளவுகோல்களுக்கு இணங்க இந்திய தொழில்துறைக்கு மதிப்பு கூட்டலை ஏற்படுத்தவும் இது அவசியமாகிறது என்று அவர் வலியுறுத்தினார்.
ஐதராபாத்தின் இந்திய ரசாயன தொழில்நுட்பக் கழகத்தில்  நடைபெற்ற தொழில்துறையினர், புத்தொழில் நிறுவனங்களைச் சேர்ந்தவர்கள் மற்றும் புதிய கண்டுபிடிப்பாளர்களுக்கான பிரத்தியேக அமர்வில் பிரதிநிதிகளுடன் கலந்துரையாடிய அமைச்சர், கடந்த காலத்தின் வழக்கொழிந்த கட்டுப்பாடுகளை நீக்கி, புத்தொழில் நிறுவனங்களும், வர்த்தகங்களும் சுலபமாக பணிகளை மேற்கொள்ளும் சீர்திருத்தங்களை ஏற்படுத்தும் ஓர் அரசு பிரதமர் திரு நரேந்திர மோடி தலைமையில் பல தசாப்தங்களுக்குப் பிறகு உருவாகியிருப்பதாக பெருமிதத்துடன் கூறினார். நடைமுறை சிக்கல்களைக் களைவதற்காக உறுதியற்ற கட்டுப்பாடுகளை நீக்குவதற்கு ஆக்கபூர்வமான திட்டங்களை நிர்ணயிக்குமாறு தொழில்துறை தலைவர்களுக்கு அவர் அறிவுறுத்தனார்.
மே 2014க்கு பிறகு அறிவியல், தொழில்நுட்பம், புதுமை சூழலியலுக்கு அதிக முக்கியத்துவம் அளிக்கப்படுவதால் இந்தியா இதில் புதிய உயரத்தை அடைந்து வருவதாக டாக்டர் ஜிதேந்திர சிங் தெரிவித்தார். கடந்த 2015 ஆம் ஆண்டு உலகளாவிய புத்தாக்க குறியீட்டில், 130 நாடுகளுள், 81-ஆம் இடத்தில் இருந்த இந்தியா, 2022-ஆம் ஆண்டு 40-வது இடத்திற்கு முன்னேறி இருப்பதாக அவர் குறிப்பிட்டார். சி.எஸ்.ஐ.ஆர் - ஐ.ஐ.சி.டி-யின் உயர்திறன் வாய்ந்த மனித ஆற்றல், ஐதராபாத் மற்றும் இந்திய மருந்து மற்றும் உயிரி தொழில்நுட்பத் துறையின் வரமாகத் திகழ்கிறது என்றார் அவர். “ஒரு வாரம், ஒரு ஆய்வகம்” என்ற நிகழ்வை அமைச்சர் தொடங்கி வைத்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.27 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.27 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 26,618 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,378 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,70,935.
இந்தியாவில் கடந்த 24 மணி நேரத்தில் 2,430 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,41,707 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.83 கோடி  வாராந்திரத் தொற்று 1.07 சதவீதமாக உள்ளது. தினசரித் தொற்று விகிதம் 1.01 சதவீதமாக பதிவாகியுள்ளது.
பாதுகாப்பு அமைச்சகம்
ஒவ்வொரு மாதமும் சராசரியாக 80-க்கும் மேற்பட்ட தூய்மைப் பணி இயக்கங்கள் மூலம் பாதுகாப்புத் துறை தூய்மைப் பணியில் ஈடுபட்டு வருகிறது
பணியிடங்களில் தூய்மை மற்றும் சுகாதாரத்தை மேம்படுத்துவதற்கான உறுதிப்பாட்டின் தொடர்ச்சியாக, பாதுகாப்புத் துறை  ஜனவரி 2023 முதல் ஆகஸ்ட் 2023 வரை நாடு முழுவதும் மொத்தம் 655 தூய்மை இயக்கங்களை நடத்தியுள்ளது. இந்த இயக்கங்கள் பணியிட மேலாண்மை மற்றும் ஆரோக்கியமான பணிச் சூழலை மேம்படுத்துவதற்கு கணிசமாக பங்களித்துள்ளன, அதே நேரத்தில் வருவாயையும் ஈட்டுகின்றன.
இந்த தூய்மைப்பணியின் மூலம் தேவையற்றப் பொருட்கள் அகற்றப்பட்டு பாதுகாப்புத் துறையில் 53,698 சதுர அடி இடம் பயன்பாட்டுக்குக் கொண்டு வரப்பட்டது. கழிவுகள் மற்றும் தேவையற்றப் பொருட்கள் கொள்கையின்படி, குப்பைகளை அகற்றுவதன் மூலம் ரூ.76.92 லட்சம் வருவாய் ஈட்டப்பட்டுள்ளது. இந்த இயக்கங்களின் கீழ் பாதுகாப்புத் தொடர்பான அலுவலகங்களில், தேவையற்ற கோப்புகளை வெளியேற்றுதல், குப்பைப் பொருட்களை அகற்றுதல், வெளிப்புற மற்றும் உட்புற தூய்மைப் பணிகள் போன்ற பல்வேறு நடவடிக்கைகள் மேற்கொள்ளப்பட்டுள்ளன.
கடந்த ஆண்டு பாதுகாப்புத் துறை அமைச்சர் கூறியது போல, மகாத்மா காந்தியால் தொடங்கப்பட்ட தூய்மை இயக்கம் பிரதமர் திரு நரேந்திர மோடியின் தொலைநோக்குத் தலைமையின் கீழ் நாடு தழுவிய இயக்கமாக பரிணமித்துள்ளது. இது புவியியல் எல்லைகளைக் கடந்து, நமது நாட்டின் ஒவ்வொரு மூலை முடுக்கிலும் பரவியுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசிகளின் எண்ணிக்கை 70.75 கோடியைக் கடந்தது
இந்தியாவில் கடந்த 24 மணி நேரத்தில் 78,47,625 கொவிட் தடுப்பூசிகள் செலுத்தப்பட்டன. இன்று காலை 7 மணி நிலவரப்படி, இந்தியாவில் செலுத்தப்பட்ட மொத்த தடுப்பூசிகளின் எண்ணிக்கை 70.75 கோடியைக்  கடந்தது. 72,81,305 அமர்வுகள் மூலம் இது சாதிக்கப்பட்டது.
நாடு முழுவதும் தடுப்பூசி செலுத்தப்படும் வேகம் மற்றும் விரிவாக்கத்தை அதிகரிக்க மத்திய அரசு உறுதியுடன் உள்ளது.
கடந்த 24 மணி நேரத்தில், 39,114 நோயாளிகள் கொவிட் பாதிப்பிலிருந்து குணமடைந்துள்ளனர். இதனால் இதுவரை குணமடைந்தவர்களின் மொத்த எண்ணிக்கை 3,22,64,051 ஆக அதிகரித்துள்ளது. நாட்டில் குணமடைந்தோர் வீதம் 97.48%.
மத்திய, மாநில அரசின் கூட்டு முயற்சிகளால், தினசரி கொவிட் பாதிப்பு, தொடர்ந்து 73 நாட்களாக 50,000க்கும் கீழ் உள்ளது.
கடந்த 24 மணி நேரத்தில், 37,875 பேருக்கு புதிதாக பாதிப்பு ஏற்பட்டுள்ளது. நாட்டில் தற்போது சிகிச்சை பெறுபவர்களின் எண்ணிக்கை 3,91,256. இது மொத்த பாதிப்பில் 1.18 சதவீதம். கடந்த 24 மணி நேரத்தில் 17,53,745 கொவிட் பரிசோதனைகள் செய்யப்பட்டுள்ளன. இந்தியா இதுவரை, 53.49 கோடி  பரிசோதனைகளைச் செய்துள்ளது.
நாடு முழுவதும் கொவிட் பரிசோதனை திறன் அதிகரித்துள்ள நிலையில், வாராந்திர பாதிப்பு வீதம் 2.49 சதவீதமாக உள்ளது. இது கடந்த 75 நாட்களாக 3 சதவீதத்துக்கும் குறைவாக உள்ளது. தினசரி பாதிப்பு வீதம் 2.16 சதவீதமாக உள்ளது. கடந்த 9 நாட்களாக இது 3 சதவீதத்துக்கும் குறைவாகவும், தொடர்ந்து 93 நாட்களாக 5 சதவீதத்துக்கும் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1753040
•••••
((Visitor Counter : 157
பாதுகாப்பு அமைச்சகம்
ரபேல் போர் விமானங்கள் விமானப்படையில் முறைப்படி இணைப்பு
ரபேல் போர் விமானங்கள், இந்திய விமானப்படையில் இன்று முறைப்படி இணைக்கப்பட்டன. அம்பாலா விமானப்படை தளத்தில் நடந்த இந்நிகழ்ச்சியில் பாதுகாப்புத்துறை அமைச்சர் திரு.ராஜ்நாத் சிங், பிரான்ஸ் பாதுகாப்புத்துறை அமைச்சர் திருமிகு பிளாரன்ஸ் பார்லி ஆகியோர் கலந்து கொண்டனர்.
இந்நிகழ்ச்சியில் பேசிய பாதுகாப்புத்துறை அமைச்சர் திரு.ராஜ்நாத் சிங், ‘‘ரபேல் போர் விமானங்கள் இணைக்கப்படுவது, விமானப்படையில் வரலாற்று சிறப்புமிக்க தருணம் என்றும், விமானப்படை வரலாற்றில் முக்கிய மைல் கல்’’ என்றும் குறிப்பிட்டார். நாட்டின் பாதுகாப்பில், ரபேல் ஒப்பந்தம் மிக முக்கியமான மாற்றம் என்றும், இந்தியாவின் இறையாண்மைக்கு சவால் விடும் நாடுகளுக்கு எச்சரிக்கை செய்தி என்றும் அவர் கூறினார்.
எந்த சூழ்நிலையிலும் நாட்டின் இறையாண்மையில் சமரசம் செய்து கொள்ளப்படாது என்றும் எதையும் சந்திக்க நாடு உறுதியுடன் இருப்பதாகவும் திரு.ராஜ்நாத் சிங் கூறினார். ‘‘சர்வதேச அமைதி மற்றும் நிலைத்தன்மை ஏற்படுத்த, நமது ராணுவம் வலுப்படுத்தப்படுவதாகவும், சர்வதேச அமைதியை சீர்குலைக்க எந்த நடவடிக்கையும் எடுக்க இந்தியா விரும்பவில்லை’’ எனவும் திரு.ராஜ்நாத் சிங் கூறினார். இதே நிலைப்பாட்டை அண்டை நாடுகளிடமும், மற்றும் உலகின் மற்ற நாடுகளிடமும் எதிர்பார்ப்பதாக திரு. ராஜ்நாத் சிங் கூறினார்.
நாட்டின் பாதுகாப்புக்கு பிரதமர் முன்னுரிமை அளிப்பதாகவும், அவரது தொலைநோக்கு காரணமாகத்தான், பல தடைகளை தாண்டி நாம் இன்று ரபேல் போர் விமானங்களை பார்க்கிறோம் என திரு. ராஜ்நாத் சிங் குறிப்பிட்டார்.
ரபேல் போர் விமானங்கள் இணைக்கப்பட்டது இந்தியா -பிரான்ஸ் நெருங்கிய உறவை பிரதிபலிப்பதாகவும், ராணுவ ஒத்துழைப்பில் பல துறைகளில் இரு நாடுகளும் இணைந்து செயல்படுவதாகவும் திரு.ராஜ்நாத் சிங் கூறினார். தொழில்நுட்ப பரிமாற்றம் ஒப்பந்தம் மூலம், 6 ஸ்கார்ப்பீன் ரக நீர்மூழ்கி கப்பல்கள், மசகான் கப்பல் கட்டும் தளத்தில் உருவாக்கப்பட்டு வருவதாகவும், முதல் ஸ்கார்ப்பீன் ரக நீர்மூழ்கி கப்பல், ஐஎன்எஸ் கல்வாரி கடந்த 2017ம் ஆண்டு கடற்படையில் இணைக்கப்பட்டதாகவும் திரு.ராஜ்நாத் சிங் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1653024
பாதுகாப்பு அமைச்சகம்
திரு.பிரணாப் முகர்ஜி மறைவுக்கு பாதுகாப்புத்துறை அமைச்சர் திரு ராஜ்நாத் சிங் இரங்கல்
முன்னாள் குடியரசுத் தலைவர் திரு பிரணாப் முகர்ஜி மறைவுக்கு பாதுகாப்புத்துறை அமைச்சர் திரு ராஜ்நாத் சிங் ஆழ்ந்த இரங்கல் தெரிவித்துள்ளார். அவர் பகிர்ந்துள்ள டிவிட்டர் பதிவில் `திரு பிரணாப் முகர்ஜி, சமுதாயத்தின் அனைத்து தரப்பு மக்களாலும் பெரிதும் மதிக்கப்பட்டவர். அவரது மறைவு தனிப்பட்ட இழப்பாகும். இந்திய வரலாறு, அயலுறவுகள், பொதுக் கொள்கை மற்றும் பாதுகாப்புத் துறைகளில் அவரது ஆழ்ந்த புலமை பெற்றிருந்தார். எளிமை, நேர்மை மற்றும் வலிமையான பண்புகளின் வடிவமாக இருந்தார். நமது நாட்டுக்காக அர்ப்பணிப்பு உணர்வுடன் அயராது உழைத்தார். பொது வாழ்க்கையில் அவரின் பங்களிப்பு மதிப்பிட முடியாதது” என்று தெரிவித்துள்ளார். அன்னாரை இழந்து வாடும் குடும்பத்தினருக்கு, பாதுகாப்பு அமைச்சர் ஆழ்ந்த இரங்கலைத் தெரிவித்துள்ளார்.
மத்திய அமைச்சரவை
தொழில் சார் நோய்கள், மறுவாழ்வு, தொழில் பயிற்சிப் பிரிவில் இந்தியா, ஜெர்மன் முகமைக்கு இடையே கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
உடல் குறைபாடுகள் உள்ள காப்புறுதி செய்யப்பட்டவர்களுக்கு தொழில் சார் நோய்கள், மறுவாழ்வு, தொழில் பயிற்சி ஒத்துழைப்புக்காக இந்தியாவுக்கும், ஜெர்மனுக்கும் இடையே கையெழுத்தான புரிந்துணர்வு ஒப்பந்தங்களைச் செயல்படுத்த பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது.
பயன்கள்
டிஜியுவி என்னும் ஜெர்மனியின் சிறப்பு முகமையுடன் செய்து கொள்ளப்பட்ட புரிந்துணர்வு ஒப்பந்தங்கள், தொழில் பாதுகாப்பு மற்றும் சுகாதாரம், சமுதாயப் பாதுகாப்பை பாதிக்கப்பட்டவர்களுக்கு கிடைக்க வகை செய்யும் தொழில் சார் நோய்களைக் கண்டுபிடித்து சிகிச்சை அளிப்பதுடன் நோய் தடுப்பு நடவடிக்கைகளும் மேற்கொள்ளப்படும்.
பிரதமர் அலுவலகம்
2022 ஆசிய விளையாட்டுப் போட்டியில் பெண்களுக்கான ஹெப்டத்லான் 800 மீ ஓட்டத்தில் நந்தினி அகசாரா வெண்கலப் பதக்கம் வென்றதற்கு பிரதமர் திரு.நரேந்திர மோடி பாராட்டுத் தெரிவித்தார்
ஹாங்சோவில் நடைபெற்ற 2022 ஆம் ஆண்டு ஆசிய விளையாட்டுப் போட்டியில் பெண்களுக்கான ஹெப்டத்லான் 800 மீட்டர் போட்டியில் வெண்கலப் பதக்கம் வென்ற நந்தினி அகசராவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக அவர் சமூக ஊடக எக்ஸ் பதிவில் கூறியிருப்பதாவது:
“பெண்களுக்கான ஹெப்டத்லான் 800 மீட்டர் போட்டியில் நந்தினி அகசரா வெண்கலப் பதக்கம் வென்றதை இந்தியா கொண்டாடுகிறது. அவர் ஒரு முழுமையான சாம்பியன், விளையாட்டு உணர்வை, சிறப்பை வெளிப்படுத்துகிறார். அவருக்கு வாழ்த்துகள் மற்றும் முன்னோக்கிச் செல்லும் முயற்சிகளுக்கும் நல்வாழ்த்துகள்,” என்று தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
இந்திரா சாகர் போலாவரம் திட்டத்தால் பழங்குடியினர் பாதிக்கப்படுவது குறித்த சிறப்பு அறிக்கையை குடியரசுத் தலைவரிடம் பழங்குடியினர் நல தேசிய ஆணையத்தின் தலைவர் வழங்கினார்
பழங்குடியினருக்கான தேசிய ஆணையத்தின் தலைவர் டாக்டர் நந்த் குமார் சாய், துணைத் தலைவர் அனுசியா உய்கே மற்றும் ஆணையத்தின் உறுப்பினர்கள் குடியரசுத் தலைவர் திரு. ராம் நாத் கோவிந்தை இன்று சந்தித்து, இந்திரா சாகர் போலாவரம் திட்டத்தால் பழங்குடியின மக்கள் பாதிக்கப்படுவது குறித்த சிறப்பு அறிக்கையை வழங்கினர். ஆந்திராவில் போலாவரம் பாசனத் திட்டத்தால் பாதிப்புக்குள்ளாகும் பழங்குடியின மக்களுக்கு அரசியல் சாசனப் பாதுகாப்பை வழங்கவும், அவர்களின் சமூகப் பொருளாதாரத்தை மேம்படுத்தவும், அரசியல் சாசனத்தின் 338ஏ பிரிவின்படி ஆந்திர அரசு மேற்கொள்ள வேண்டிய நடவடிக்கைகள் பற்றிய பரிந்துரைகள் அறிக்கையில் இடம்பெற்றுள்ளன.
போலாவரம் பாசனத் திட்டத்தால் பாதிப்புக்கு உள்ளாகும் பழங்குடியின மக்களுக்கான மறுகுடியமர்த்தம் மற்றும் மறுவாழ்வு நடவடிக்கைகளை ஆணையத்தின் உறுப்பினர்கள் கடந்த மார்ச் 26-ஆம் தேதி முதல் 28-ஆம் தேதி முடிய நேரடியாகச் சென்று கள ஆய்வு மேற்கொண்டனர். ஆணையத்தைச் சேர்ந்தவர்கள் பாதிக்கப்பட்ட மக்களை நேரில் சந்தித்து கலந்துரையாடியதுடன், பாசனத் திட்ட அதிகாரிகளுடன் இந்தப் பிரச்சினைகள் பற்றி விவாதித்தனர். பாசனத் திட்டம் செயலாக்கப்படும் இடத்தில் பயணத்தை முடித்துக் கொண்ட பின்னர் ஆந்திர மாநில முதலமைச்சருடன் மார்ச் 28-ஆம் தேதி ஆணையக்குழு விவாதித்தது. அதன்பின்னர் சிறப்பு அறிக்கையைத் தயாரித்து இன்று குடியரசுத் தலைவரிடம் வழங்கியுள்ளது.
மேலும் விவரங்களுக்கு www.pib.nic.in. என்ற இணைய தளத்தைப் பார்க்கவும்
மின்னணு மற்றும் தகவல் தொழில்நுட்பம்
43 கைப்பேசி செயலிகளுக்கு மத்திய அரசு தடை
இந்தியாவின் இறையாண்மைக்கும், பாதுகாப்புக்கும் தீங்கு விளைவிக்கும் 43 கைப்பேசி செயலிகளை தடை செய்ய மத்திய மின்னனு மற்றும் தகவல் தொழில்நுட்ப துறை அமைச்சகம் இன்று உத்தரவு பிறப்பித்தது.
அலி சப்ளையர்ஸ், அலிபாபா, அலிஎக்ஸ்பிரஸ், கேம்கார்ட், டேட் இன் ஆசியா, சைனீஸ் சோசியல் உட்பட 43 கைப்பேசி செயலிகள், இந்தியாவின் இறையாண்மை மற்றும் பாதுகாப்புக்கு எதிரான நடவடிக்கைகளில் ஈடுபடுவதாக மத்திய உள்துறை அமைச்சகத்தின் சைபர் குற்றம் ஒருங்கிணைப்பு மையம் தகவல் அளித்தது.
இதையடுத்து இந்த 43 கைப் பேசி செயலிகளையும் தடை செய்வதற்கான உத்தரவை மத்திய மின்னணு மற்றும் தகவல் தொழில்நுட்ப துறை அமைச்சகம் இன்று பிறப்பித்தது.
இதற்கு முன்பு கடந்த ஜூன் 29ம் தேதி 59 கைப்பேசி செயலிகளையும், கடந்த செப்டம்பர் 2ம் தேதி 118 கைப்பேசி செயலிகளையும் மத்திய அரசு தடை செய்தது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1675335
-----
(Visitor Counter : 357
சிறப்பு சேவைகள் மற்றும் கட்டுரைகள்
வளர்ச்சியை விரும்பும் நாடுகள் ஆராய்ச்சியில் கவனம் செலுத்த வேண்டும்: மத்திய சுகாதாரத்துறை அமைச்சர் மன்சுக் மாண்டவியா
புதுச்சேரியில் உள்ள இந்திய மருத்துவ ஆராய்ச்சி கவுன்சிலின் கீழ் இயங்கும் நோய்க்கடத்தி கட்டுப்பாட்டு ஆராய்ச்சி மையத்தில், பூச்சியியல் மருத்துவ பயிற்சிக்கான சர்வதேச செயல்திறன் மைய அடிக்கல் நாட்டு விழா இன்று  நடைபெற்றது. மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, புதுச்சேரி துணை நிலை ஆளுநர் டாக்டர் தமிழிசை சௌந்தரராஜன், முதலமைச்சர் திரு. ந. ரங்கசாமி, இந்திய மருத்துவ ஆராய்ச்சி கழகத்தின் தலைமை இயக்குநர் திரு. பல்ராம் பார்கவ் உள்ளிட்டோர் இதில் கலந்து கொண்டனர்.
நிகழ்ச்சியில் பேசிய மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, மேம்பாடு மற்றும் வளர்ச்சிப்பாதையில் செல்ல விரும்பும் எந்த நாடும் ஆராய்ச்சி மற்றும் அபிவிருத்தியில் கவனம் செலுத்த வேண்டும் என்றார்.
மேலும், 200 கோடி டோஸ் அளவுக்கு தடுப்பூசி போடும் திறன் இந்தியாவைத்தவிர வேறு எந்த நாட்டிற்கும் இல்லை என்று கூறிய அமைச்சர், கொரோனா பெருந்தொற்று காலத்தில் தடுப்பூசி தயாரித்த விஞ்ஞானிகள், மருத்துவர்களுக்கு பாராட்டும், நன்றியும் தெரிவித்தார்.
தொடர்ந்து, புதுச்சேரி ஜிப்மர் மருத்துவமனையில் பொது சுகாதாரத்திற்கான சர்வதேச மையத்தையும் அமைச்சர் திரு மன்சுக் மாண்டவியா திறந்து வைத்தார்.
இந்த நாள் ஜிப்மருக்கு மட்டும் அல்ல, உலகத்திற்கே முக்கியமான நாள். இந்த தனித்துவமான மையத்தை அமைக்க மத்திய அரசு 65 கோடி ரூபாய் ஒதுக்கி உள்ளதாக அமைச்சர் கூறினார். பிரதமர் நரேந்திர மோடி தலைமையிலான மத்திய அரசு, வலிமையான பொது சுகாதார கட்டமைப்புகள் மூலம் பெருந்தொற்றில் இருந்து நாட்டுமக்களை காப்பாற்றியதாகவும் டாக்டர் மன்சுக் மாண்டவியா தெரிவித்தார்.
முன்னதாக புதுச்சேரி ஆரோவில்லில் உள்ள மாத்ரிமந்திர் சென்ற மத்திய அமைச்சர் டாக்டர் மன்சுக் மாண்டவியா, அங்குள்ள அரவிந்தரின் சிலைக்கு மரியாதை செலுத்தினார். பின்னர் அங்கு யோகா பயிற்சி மேற்கொண்டதுடன், சைக்கிள் ஓட்டுவதன் அவசியம் குறித்து விழிப்புணர்வு ஏற்படுத்தும் வகையில் சைக்கிள் ஓட்டும் பயிற்சியில் ஈடுபட்டார்.
விவசாயத்துறை அமைச்சகம்
தேசத்தந்தையான மகாத்மா காந்தியின் பிறந்த தினத்தை நினைவு கூறும் வகையில் இந்திய வேளாண் ஆராய்ச்சி மையம் ஒரு வார நிகழ்வுகளை ஒருங்கிணைத்தது
தேசத்தந்தையான மகாத்மா காந்தியின் பிறந்த தினத்தை நினைவு கூறும் வகையில் செப்டம்பர் 26-ம் தேதி முதல் அக்டோபர் 2-ம் தேதி வரை இந்திய வேளாண் ஆராய்ச்சி மையம் ஒரு வார நிகழ்வுகளை ஒருங்கிணைத்தது. இந்திய வேளாண்மை ஆராய்ச்சி மைய இயக்குனரக வளாகத்தில் இயக்குனர் முனைவர் ஏ.கே.சிங் தலைமையில் கடந்த செப்டம்பர் 26-ம் தேதி காலை 9.30 முதல் 11.30 வரை  தூய்மைப்படுத்தும் பணியுடன் ஏழு நாள் நிகழ்வுகள் தொடங்கின. விஞ்ஞானிகள், அலுவலர்கள் மற்றும் மாணவர்களுடன் அனைத்து பிரிவுகளின் தலைவர்கள் தாங்களாக முன் வந்து நிகழ்வுகளில் பங்கேற்றனர். சிறந்த தூய்மை படுத்தும் நடைமுறைகள் மற்றும் சமூக இடைவெளி போன்ற அனைத்து முறைகளையும் கையாண்டு இந்த சிறப்பு நிகழ்வில் மைய வளாகத்தில் உள்ள அனைத்துப் பிரிவுகளும் தூய்மைப்படுத்தப்பட்டன. தொடர்ந்து ஏழு நாட்களும் இதே போன்ற் பல்வேறு வகையான நிகழ்வுகள் நடைபெற்றன.
அக்டோபர் 2-ம் தேதி மதியம் 2.30 மணிக்கு நிறைவு விழா நடைபெற்றது. ஆன்லைனில் நடைபெற்ற இந்த நிகழ்வில் வேளாண் ஆராய்ச்சி மற்றும் கல்வி துறை மற்றும் இந்திய வேளாண் ஆராய்ச்சி மையத்தின் டைரக்டர் ஜெனரல் முனைவர் திரிலோக் சந்த் மஹபத்ரா, புகழ்பெற்ற காந்திய தத்துவஞானி பத்மஸ்ரீ முனைவர் ரவீந்திர குமார் ஆகியோர் பங்கேற்றனர். சரஸ்வதி வந்தனையுடன் தொடங்கிய இந்த நிகழ்வில், பங்கேற்ற அனைவரும் மகாத்மா காந்தியின் படத்துக்கு மலர் தூவி மரியாதை செய்தனர். இந்திய வேளாண் ஆராய்ச்சி மையத்தின் இயக்குனர் முனைவர் ஏ.கே.சிங் அனைவரையும் வரவேற்றார். காந்திய வழி விவசாயம் மற்றும் அது தற்காலத்துக்கு ஏற்றது என்ற தலைப்பில் காந்திய தத்துவஞானி ரவீந்திர குமார் பேசினார். காந்திய தத்துவத்தின் பல்வேறு கொள்கைகள் மற்றும் இந்திய விவசாயம் மற்றும் சுற்றுச்சூழலில் அதன் முக்கியத்துவம் மற்றும் அதனை நிலையானதாக மாற்றுவதற்கான வழிகள் மற்றும் வழிமுறைகள் குறித்தும் அவர் எடுத்துக் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661024
சட்டம் மற்றும் நீதித்துறை அமைச்சகம்
சட்ட மற்றும் நீதித்துறை திறன்களை மேம்படுத்த ஷாங்காய் ஒத்துழைப்பு கூட்டமைப்பு நாடுகளுக்கு இந்தியா ஆதரவை வழங்குகிறது
ஷாங்காய் ஒத்துழைப்பு கூட்டமைப்பு  நாடுகளின் சட்டம் மற்றும் நீதித்துறை அமைச்சர்களின் 10வது கூட்டம் இன்று வீடியோ கான்பரன்சிங் மூலம் நடைபெற்றது.
நிகழ்ச்சியில் பேசிய சட்டம் மற்றும் நீதித்துறை இணை அமைச்சர் திரு. அர்ஜூன் ராம் மேக்வால், எஸ்சிஓ சாசனம் மற்றும் அதன் பரஸ்பர நம்பிக்கை, இறையாண்மை மற்றும் பிராந்திய ஒருமைப்பாடு மற்றும் பரஸ்பர நன்மைக்கான மரியாதை ஆகியவற்றின் மீதான இந்தியாவின் உறுதிப்பாட்டை வலியுறுத்தினார்.
“இந்தியா விஸ்வமித்ரா  ஆக உருவெடுத்துள்ளது. இந்தியாவின் மிகப்பெரிய பலம் நம்பிக்கை. ஒவ்வொரு நபரின் மீதும் நமது நம்பிக்கை, அரசாங்கத்தின் மீது ஒவ்வொருவருக்கும் உள்ள நம்பிக்கை, தேசத்தின் ஒளிமயமான எதிர்காலத்தில் ஒவ்வொருவரின் நம்பிக்கை, இந்தியாவின் மீதுதான் உலக நம்பிக்கையும் உள்ளது. இந்த நம்பிக்கைதான் எங்கள் கொள்கைகள் மற்றும் நடைமுறைகளுக்கானது.” என்ற இந்தியப் பிரதமர் திரு. நரேந்திரமோடியின் தொலைநோக்குப் பார்வையின் அடிப்படையில் இந்த அர்ப்பணிப்பு அமைந்துள்ளது என்று இணையமைச்சர் திரு. அர்ஜூன் ராம் மேக்வால் குறிப்பிட்டார்.
சட்டச் சீர்திருத்தங்களின் பாதையில் இந்தியா எவ்வாறு ஈடுபட்டுள்ளது என்பதை அமைச்சர் எடுத்துரைத்தார் - சட்டங்களை எளிமையாக்குவது மற்றும் பழைய சட்டங்கள் மற்றும் சட்டங்களின் குவியலான சுமையைக் குறைப்பது ஆகியவை காலப்போக்கில் வழக்கற்றுப் போய்விட்டன. . இதுபோன்ற 1486 சட்டங்கள் ஏற்கனவே ரத்து செய்யப்பட்டுள்ளன, மேலும் இதுபோன்ற தொன்மையான சட்டங்கள் அடையாளம் காணப்படுகின்றன. இது இந்தியாவில் வணிகம் செய்வதை எளிதாக்குவதோடு குடிமக்களின் வாழ்க்கையையும் மேம்படுத்துவதற்கும் நீண்ட தூரம் செல்லும். இதன் ஒரு பகுதியாக, அரசாங்கம் ‘மாற்று தகராறு தீர்வு’ மற்றும் மோதல் மற்றும் சர்ச்சைத் தீர்வுக்கான முக்கிய ஆதாரமாக குடிமக்களை மத்தியஸ்தம் செய்ய ஊக்குவிக்கிறது.
ஒரு நாட்டில் உள்ள சட்ட அமைப்பு மற்றும் சட்ட செயல்முறைகள் எந்த ஒரு சமூகத்தின் மாறிவரும் யதார்த்தங்களுடன் ஒத்திசைந்து இருக்க வேண்டும் என்றும் அமைச்சர் கூறினார். இதைக் கருத்தில் கொண்டு, இந்திய அரசாங்கம் அதன் சட்ட மற்றும் நீதித்துறை அமைப்புகளில் சில வரலாற்று முக்கியத்துவம் வாய்ந்த மாற்றங்களைச் செய்வதற்கான நடவடிக்கைகளை எடுத்துள்ளதாகவும் அமைச்சர் குறிப்பிட்டார்.
எஸ்சிஓ உறுப்பு நாடுகளின் அனைத்து நீதி அமைச்சர்களும் ஒரு கூட்டு அறிக்கையில் கையெழுத்திட்டனர், இது உறுப்பு நாடுகளிடையே கடந்த 22 ஆண்டுகளில் மேற்கொள்ளப்பட்ட சட்டம் மற்றும் நீதித்துறையின் ஒத்துழைப்பை வலியுறுத்துகிறது.
சட்டம் மற்றும் நீதிக்கான எஸ்சிஓ அமைச்சர்களின் அடுத்தக் கூட்டத்தை 2024 இல் கஜகஸ்தான் குடியரசில் நடத்த முடிவு செய்யப்பட்டது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 140 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 140 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779554
(Visitor Counter : 168
வணிகம் மற்றும் தொழில்துறை அமைச்சகம்
இந்தியாவின் வளர்ச்சியில் பங்குகொள்ள வெளிநாட்டு முதலீட்டாளர்களுக்கு அமைச்சர் திரு பியூஷ் கோயல் அழைப்பு
இந்தியாவின் வளர்ச்சியில் வெளிநாட்டு முதலீட்டாளர்களும் பங்கெடுத்துக் கொள்ள வேண்டும் என்று மத்திய ரயில்வே, வர்த்தகம் மற்றும் தொழில்கள், நுகர்வோர் விவகாரம் மற்றும் உணவு மற்றும் பொது விநியோக அமைச்சர் திரு பியூஷ் கோயல் அழைப்பு விடுத்துள்ளார்.
இந்திய தொழில்துறை கூட்டமைப்பான சிஐஐயின் பார்ட்நெர்ஷிப் உச்சி மாநாடு 2020-இல் காணொலி வாயிலாகக் கலந்து கொண்டு பேசிய அவர், முதலீட்டாளர்களுக்குத் தேவையான அனைத்து உதவிகளும் வழங்கப்படும் என்று உறுதி அளித்தார். எதிர்கால பொருளாதாரத் திட்டங்களை வலுப்படுத்தும் வகையில் சர்வதேச முதலீட்டாளர்களுக்கான வசதிகள் இந்தியாவில் ஏற்படுத்தப்பட்டு வருவதாக அவர் தெரிவித்தார்.
அந்நிய நேரடி முதலீடு தொடர்ந்து வளர்ந்து வருவதாக அவர் குறிப்பிட்டார். “இந்த ஆண்டின் முதல் 9 மாதங்களில் கொவிட்-19 பெருந்தொற்று பரவலாக இருந்த காலகட்டத்தில் நமது அந்நிய நேரடி முதலீடு வளர்ச்சியடைந்துள்ளது. கடந்த ஏப்ரல்-செப்டம்பர் மாதம் வரையிலான காலத்தில் அந்நிய நேரடி முதலீடு வரத்து 40 பில்லியன் டாலராக இருந்தது, இது கடந்த ஆண்டை விட 13 சதவீதம் அதிகம். கடந்த ஆண்டு உலகிலேயே மிகவும் கவர்ச்சிகரமான வரிச் சலுகைகளாக இந்திய வர்த்தகர்களுக்கு 22% வரியும் 2019-ஆம் ஆண்டு அக்டோபர் மாதத்திற்கு பிறகு தொடங்கிய தயாரிப்பு நிறுவனங்களுக்கு 15 % வரியும் அறிவித்தோம்”, என்று அவர் கூறினார்.
இந்தியாவில் தொழில் துறைகள் தொடங்குவதற்காக உற்பத்தியுடன் சார்ந்த ஊக்கத்தொகைத் திட்டம் போன்ற ஏராளமான புதிய திட்டங்கள் அறிமுகப்படுத்தப்பட்டு வருவதாக அவர் கூறினார். பெருந்தொற்று காலத்திற்கு முன்பு மத்திய, மாநில அரசுகள் முதலீட்டை அதிகரிக்கும் நடவடிக்கைகளை மேற்கொண்டு வந்ததையும், பெருந்தொற்றிலிருந்து மீளும் வகையிலும், பொருளாதாரத்தை மேம்படுத்தி உற்பத்தியை அதிகரிக்கும் நோக்கத்தில் பல்வேறு சீர்திருத்த நடவடிக்கைகள் மேற்கொள்ளப்பட்டதையும் அவர் சுட்டிக்காட்டினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680751
(Visitor Counter : 153